All About Lily Chou-Chou (Riri Shushu no subete)  (r: Shunji Iwai)    Film räägib  grupist 14-15 aastastest noortest, kes idoliseerivad lauljat Lily Chou-Chou'd.    Peatähelepanu keskendub Yuichile, tagasihoidlik ja vaikne poiss, kelle elu tema enda sõnade kohaselt muutus peale ühte suvist reisi, kus tema hea sõber Hoshino muutus peale napist uppumisest pääsemist eeskujulikust poisist vägivaldseks julmaks kiusajaks (sealhulgas Yuichit), kes muuhulgas kupeldab omaealisi (14-15!!!) tüdrukuid prostitutsioonile ja vägistab neid. Reaalsuse eest põgenevad noored netti, kus varjunimede  all arutavad Lily muusika täiuslikkuse üle.    Karm film. Õnneks pildiliselt pole film nii hull, kuid seda enam on rõhk isiksustel endil. Kindlasti minu lemmikstseen on kus Yuichi ja Tsuda jalutavad koos koju, peale viimase "tööotsa" Hoshino heaks. Tüdruku käitumine toob vägisi meelde stseeni "Grave of Fireflies"-ist (kuidas poiss leinas oma vanemaid, mänguväljakul kiikudes). Filmi kurvim koht minujaoks. Ka teised stseenid nende kahe vahel on väga head, kuigi mind hämmastab kuidas tüdruk selle  kõige nii omaks suudab võtta.        Lugu hüppab ühest ajast teise, sageli märkamatult, kuid mingeid segadusi see ei tekita. Olen lugenud, et paljusid häirivat sagedane must ekraan, kus jookseb Lily fännide netivestlus, kuid minumeelest oli see väga hästi filmi pandud. See ei lõikunud filmi, kõik jooksis ilusti.    Olen negatiivset lugenud ka filmi kestvuse kohta. Ligi 2 ja pool tundi. Kuid see on paras.  Ainus asi, mida oleks võinud lühemaks lõigata oli Hoshino reis. Kuidagi venis ja venis. Aga muidu viriseda pole.    Ja lõpp. Kui ma üldse sellest õigesti aru sain. Väga hästi paneb kogu filmi paika viimane vestlus Yuichi ja tema õpetaja vahel, kus õpetaja ei saa aru Yuichi õppeedukuse langusest ning oskab ainult soovitada "proovi rohkem". Käärid on liiga suured, selles filmis ei ela lapsed ja täiskasvanud samal planeedil. Oleks huvitav võrrelda seda filmi Ilmar Raagi "Klassiga".    Peale  filmi vaatamist tekkis tahtmine kohe midagi head vaadata et tuju parandada. Ning võibolla see näitab, et film töötas. Hindeks annan nõrga  , ütlen otse välja et pole selliste filmide fänn. Samas vahel võib vaadata ka. Vahel.